Neuvoston asetus (EY) N:o 3356/94, annettu 22 päivänä joulukuuta 1994, tiettyjä Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevia tuotteita koskevien yhteisön tariffikiintiöiden avaamisesta ja hallinnoinnista (1995)



Virallinen lehti nro L 353 , 31/12/1994 s. 0055 - 0062

Suomenk. erityispainos Alue 2 Nide 13 s. 0256

Ruotsink. erityispainos Alue 2 Nide 13 s. 0256



NEUVOSTON ASETUS (EY) N:o 3356/94, annettu 22 päivänä joulukuuta 1994, tiettyjä Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevia tuotteita koskevien yhteisön tariffikiintiöiden avaamisesta ja hallinnoinnista (1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Slovenian tasavallan välisessä 5 päivänä huhtikuuta 1993 allekirjoitetussa yhteistyösopimuksessa(1) määrätään ja Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevien tuotteiden tuontiin yhteisössä sovellettavasta menettelystä 22 päivänä joulukuuta 1994 annetussa neuvoston asetuksessa (EY) N:o 3355/94(2) säädetään yhteisöön tuontia koskevien yhteisön tariffikiintiöiden avaamisesta: - 300 tonnille CN-koodiin ex 0703 20 00 kuuluvaa valkosipulia 1 päivän helmikuuta ja 31 päivän toukokuuta väliseksi ajaksi, - 1 200 tonnille CN-koodiin 0709 60 10 kuuluvia makeita ja mietoja paprikoita, - 1 300 tonnille CN-koodiin 0710 21 00 kuuluvia jäädytettyjä herneitä, - 3 000 tonnille CN-koodiin ex 2008 60 39 kuuluvia suklaatuotteiden valmistukseen tarkoitettuja makeita kivettömiä kirsikoita, joissa on vaalea hedelmäliha ja joiden läpimitta on enintään 18,9 millimetriä, - 545 000 hehtolitralle tiettyjä tuoreista viinirypäleistä valmistettuja, yhdistetyn nimikkeistön 22 ryhmään kuuluvia viinejä, - 5 420 hehtolitralle CN-koodiin ex 2208 90 33 kuuluvia Sljivovica-nimellä kaupan pidettyjä luumuviinoja ja - 1 500 tonnille CN-koodeihin ex 2401 10 60 ja ex 2401 20 60 kuuluvaa, 11 päivänä heinäkuuta 1980 kirjeenvaihtona tehdyssä sopimuksessa täsmennettyä prilep-tyyppistä tupakkaa, jotka ovat peräisin tässä asetuksessa tarkoitetuista tasavalloista, kyseisten tariffikiintiöiden rajoissa tullit alennetaan asetuksen (EY) N:o 3355/94 4 artiklassa ilmoitetulle tasolle, luumuviinojen ja prilep-tyyppisen tupakan mukana olisi oltava aitoustodistus, viinien yhteisöön tuonnin edellytyksenä on vapaasti rajalla -viitehinnan noudattaminen; jotta kyseisille viineille voitaisiin myöntää nämä tariffikiintiöt, olisi noudatettava viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(3) 54 artiklaa, erityisesti olisi taattava kaikkien yhteisön tuojien tasapuolinen ja jatkuva mahdollisuus käyttää mainittuja kiintiöitä sekä kyseisille kiintiöille määrättyjen tullien keskeytymätön soveltaminen kaikkeen kyseisten tuotteiden tuontiin kaikissa jäsenvaltioissa siihen asti, kunnes kiintiöt täyttyvät, ja yhteisön olisi tehtävä päätös tariffikiintiöiden avaamisesta osana kansainvälisten velvoitteidensa täyttämistä; mitään estettä ei kuitenkaan ole sille, että jäsenvaltioille annettaisiin kyseisten kiintiöiden yhteisen hallinnoinnin tehokkuuden varmistamiseksi lupa lukea kiintiöihin tarvitsemansa tosiasiallista tuontia vastaavat määrät; tämä hallinnointitapa edellyttää kuitenkin läheistä yhteistyötä jäsenvaltioilta ja komissiolta, jonka on erityisesti voitava seurata kiintiöiden täyttymistä ja tiedottaa tästä jäsenvaltioille, ON ANTANUT TÄMÄN ASETUKSEN: 1 artikla 1 Tuotaessa yhteisöön Bosnian ja Hertsegovinan, Kroatian ja Slovenian tasavalloista sekä entisestä Jugoslavian tasavallasta Makedoniasta peräisin olevia jäljempänä kuvattuja tuotteita niiden tuontitullit suspendoidaan seuraaviksi ajanjaksoiksi vastaavien yhteisön tariffikiintiöiden mukaiselle tasolle niiden rajoissa siten kuin niistä kunkin osalta jäljempänä ilmoitetaan: >TAULUKON PAIKKA> >TAULUKON PAIKKA> 2 Jotta 1 kohdassa mainittuihin tuotteisiin voitaisiin soveltaa kyseistä tariffimyönnytystä, on niiden mukana oltava yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(4) 27 artiklassa säädettyä menettelyä noudattaen vahvistettujen alkuperäsääntöjen mukainen tavaratodistus. 3 Viinien tuonnin edellytyksenä on vapaasti rajalla -viitehinnan noudattaminen. Jotta viineille voitaisiin myöntää tariffikiintiöt, on asetuksen (ETY) N:o 822/87 54 artiklaa noudatettava. 4 Luumuviinoja ja prilep-tyyppistä tupakkaa tuotaessa on kyseisten tuotteiden mukana oltava liitteessä esitettyjen mallien mukaiset, tässä asetuksessa tarkoitettujen tasavaltojen toimivaltaisen viranomaisen antamat aitoustodistukset. 2 artikla Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa kaikki tehokkaan hallinnoinnin varmistamiseksi tarvittavat hallintotoimenpiteet. 3 artikla Jos tuoja esittää jossakin jäsenvaltiossa vapaaseen liikkeeseen luovutusta koskevan ilmoituksen liittäen siihen tullietuushakemuksen sellaisen tuotteen osalta, jonka mukana on alkuperätodistus ja johon sovelletaan alennettua kiinteämääräistä tullia, ja jos tulliviranomaiset hyväksyvät kyseisen ilmoituksen, asianomainen jäsenvaltio lukee kiintiöön kyseisiä tarpeita vastaavan määrän ilmoittamalla asiasta komissiolle. Kiintiöön lukemista koskevat hakemukset, joissa on mainittava kyseisten ilmoitusten hyväksymispäivä, on toimitettava komissiolle viipymättä. Komissio antaa luvan kiintiöön lukemiseen sen päivämäärän perusteella, jona asianomaisen jäsenvaltion tulliviranomaiset ovat hyväksyneet vapaaseen liikkeeseen luovutusta koskevat ilmoitukset, siltä osin kuin käytettävissä oleva jäännös sen mahdollistaa. Jos jäsenvaltio ei käytä kiintiöön lukemiaan määriä, sen on palautettava ne vastaavaan kiintiöön heti, kun tämä on mahdollista. Jos haetut määrät ovat suuremmat kuin kiintiön määrästä käytettävissä oleva jäännös, jako on tehtävä suhteessa hakemuksiin. Komissio ilmoittaa luetuista määristä jäsenvaltioille. 4 artikla Kunkin jäsenvaltion on taattava kyseisten tuotteiden tuojille tasapuolinen ja jatkuva mahdollisuus käyttää kiintiöitä siltä osin kuin vastaava kiintiön käytettävissä oleva määrän jäännös sen mahdollistaa. 5 artikla Jäsenvaltioiden ja komission on oltava läheisessä yhteistoiminnassa tämän asetuksen noudattamisen varmistamiseksi. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Neuvoston puolesta Puheenjohtaja H. SEEHOFER (1) Tuotteen käyttöä tähän tiettyyn käyttötarkoitukseen valvotaan asiaa koskevien yhteisön säännösten mukaisesti. (2) EYVL N:o L 189, 29.7.1993, s. 2 (3) EYVL N:o L 353, 31.12.1994, s. 1 (4) EYVL N:o L 84, 27.3.1989, s. 1. Asetus sellaisena kuin se on viimeksi muutettu asetuksella (ETY) N:o 1891/94 (EYVL N:o L 197, 30.7.1994, s. 42) (5) EYVL N:o L 302, 19.10.1992, s. 1 ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BILJAGE - ANEXO >VIITTAUS KAAVIOON> >VIITTAUS KAAVIOON> >VIITTAUS KAAVIOON>